

**คำสั่งองค์การบริหารส่วนตำบลชุมภูพร**

**ที่ ๕๙๖/256๓**

**เรื่อง แต่งตั้งผู้รักษาราชการแทน ผู้อำนวยการกองสาธารณสุขและสิ่งแวดล้อม**

**………………………………….**

เพื่อให้การบริหารราชการขององค์การบริหารส่วนตำบลชุมภูพร เป็นไปด้วยความเรียบร้อย รวดเร็ว อำนวยความสะดวกแก่ประชาชนได้อย่างมีประสิทธิภาพและเพื่อประโยชน์สุขของประชาชน สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 ซึ่งองค์กรปกครอง ส่วนท้องถิ่นจะต้องดำเนินการในส่วนที่เกี่ยวข้องกับการลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน นั้น

อาศัยอำนาจตามมาตรา ๑๕ และมาตรา ๒๕ วรรคท้าย แห่งพระราชบัญญัติระเบียบบริหาร งานบุคคลส่วนท้องถิ่น พ.ศ. ๒๕๔๒ ประกอบกับ ประกาศคณะกรรมการพนักงานส่วนตำบลจังหวัดบึงกาฬ (ก.อบต.จังหวัดบึงกาฬ) เรื่อง หลักเกณฑ์และเงื่อนไขเกี่ยวกับโครงสร้างการแบ่งส่วนราชการ วิธีการบริหารและการปฏิบัติงานของพนักงานส่วนตำบล และกิจการอันเกี่ยวกับการบริหารงานบุคคลในองค์การบริหารส่วนตำบล (ฉบับที่ ๒) พ.ศ. ๒๕๕๘ ข้อ ๒๔๕ และตามประกาศคณะกรรมการพนักงานส่วนตำบลจังหวัดบึงกาฬ (ก.อบต.จังหวัดบึงกาฬ) เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๑๑ กรกฎาคม 25๕4 ข้อ ๒๔๖ จึงแต่งตั้ง

**พันจ่าเอกหญิง ภัทรวดี สวนสระน้อย** ตำแหน่ง นักวิชาการสาธารณสุข เลขที่ตำแหน่ง ๒๖-3-0๖-๓๖01-00๑ เป็น **ผู้รักษาราชการแทนผู้อำนวยการกองสาธารณสุขและสิ่งแวดล้อม**

โดยให้ปฏิบัติหน้าที่ควบคุมดูแล การบริหารงานภายใน และงานอื่นที่เกี่ยวข้อง ตลอดจนงานที่ได้รับมอบหมายจากผู้บังคับบัญชาสูงสุดอย่างเคร่งครัด

 ทั้งนี้ ตั้งแต่บัดนี้เป็นต้นไป

สั่ง ณ วันที่ ๒๑ เดือน ธันวาคม พ.ศ. ๒๕๖๓

(ลงชื่อ)

( นายศรีเทพ สุวรรณไตร )

นายกองค์การบริหารส่วนตำบลชุมภูพร